text: Mistede benet i motorvejsulykke
  19 juli 2011 kl. 13.31
  En kvinde fik amputeret sit ene ben efter den alvorlige ulykke på motorvejen ved Hedensted mandag. Ulykken skete, da motorcyklister kørte ind i en kikke-kø.
  Motorvejen var spærret i flere timer efter ulykken. Der opstod en kikke-kø, fordi to biler havde strejfet hianden - og førerne holdt i nødsporet for at udveksle forsikrings-oplysninger.
  
  Tre motorcyklister
  Seks motorcyklister kom kørende - og tre af dem ramte de holdende biler i  kikke-køen, som opstod ved de to biler i nødsporet. 
  Et ægtepar, som kørte på en af de tre motorcykler, væltet, konen faldt af og fik sit ben kørt over af en lastbil.
  
  Måtte amputere
  Kvinden blev fløjet i lægehelikopter til Odense, hvor lægerne måtte amputere resten af benet op til hoften. 
  Kvinden - og to andre tilskadekomne - er uden for livsfare. 
  - Det er vigtigt, at folk ikke holder i nødsporet, siger politikommissær Jørn Lindhardt, Sydøstjyllands Politi. Der er skete flere uheld, hvor nogen er kørt op i andre, fordi der holder biler i nødsporet.
  